Oficiālais Vēstnesis L 089 , 01/04/1999 Lpp. 0023 - 0025



Komisijas Regula (EK) Nr. 701/1999 (1998. gada 27. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2261/98 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 31. martā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 292, 30.10.1998., 1. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija KN kods | Pamatojums | (1) | (2) | (3) | 1.Elektroniskais bloks, tā dēvētais Zvanu apstrādes komplekts, kas sastāv no drukātās shēmas plates, kas aprīkota ar procesoru, atmiņas moduļiem un citām elektroniskām sastāvdaļām. Blokam ir priekšējais panelis ar spiedpogām un šķidro kristālu displeju. Bloks ir paredzēts izmantošanai kā galvenais modulis automātiskā telefonu sistēmā, kurai šim mērķim ir īpaši spraudkontaktsavienotāji un pielāgotas sastāvdaļas (ASICs) ar specifisku programmatūru. | 85179082 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 2.b piezīmi, kā arī KN kodu 8517, 851790 un 85179082 aprakstu. Lai gan procesors ir brīvi programmējams (84. nodaļas 5. A piezīme), bloks ir daļa no automātiskās telefonu sistēmas un nav automātiska datu apstrādes mašīna 8471. pozīcijas nozīmē tās specifisko sastāvdaļu, savienojumu un priekšējā paneļa dēļ (84. nodaļas 5. E piezīme). | 2.Elektroniskais bloks, tā dēvētais Core To Network Interface Pack (CNI), kas sastāv no drukātās shēmas plates, kas aprīkota ar elektroniskām sastāvdaļām. Blokam ir priekšējais panelis ar spiedpogām un šķidro kristālu displeju. Bloks ir paredzēts izmantošanai kā saskarne starp Zvanu apstrādes komplektu un tīkla kartēm automātiskā telefonu sistēmā, kurai ir īpaši spraudkontaktsavienotāji un pielāgotas sastāvdaļas (ASICs) ar specifisku programmatūru. | 85179082 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 2.b piezīmi, kā arī KN kodu 8517, 851790 un 85179082 aprakstu. Bloks ir daļa no automātiskas telefonu sistēmas, kas nav izstrādājums 8473. pozīcijas nozīmē tā specifisko sastāvdaļu, savienotāju un priekšējā paneļa dēļ. | 3.Elektroniskais bloks, tā dēvētais Ievades un izvades procesors, kas sastāv no divām savienotām drukātās shēmas platēm, kas aprīkotas ar procesoru, brīvpiekļuves atmiņu, pārprogrammējamo lasāmatmiņu un citām elektroniskām sastāvdaļām. Blokam ir priekšējais panelis ar spiedpogām un šķidro kristālu displeju. Bloks ir paredzēts izmantošanai kā saskarne starp īpašiem automātiskas telefonu sistēmas savienotājiem un standarta SCSI/RS232/IEEE saskarnēm, kam ir spraudkontaktsavienotāji un pielāgotas sastāvdaļas (ASICs) ar specifisku programmatūru. Blokā ir disketes diskdzinis un cietā diska diskdzinis. | 85179082 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 2.b piezīmi, kā arī KN kodu 8517, 851790 un 85179082 aprakstu. Bloks ir daļa no automātiskas telefonu sistēmas, kas nav izstrādājums 8473. pozīcijas nozīmē tā specifisko sastāvdaļu, savienotāju un priekšējā paneļa dēļ. | 4.Satelītuztvērējs, kas uztver skremblētus un digitalizētus MPEG formāta satelīttelevīzijas pārraižu signālus (attēlus un skaņu), pārveido tos analogajos signālos un pārsūta izmantojamā formā uz pieslēgtu televīzijas uztvērēju, videomonitoru vai datu monitoru.Iekārta sastāv no:950 līdz 2050 MHz skaņotāja,bloka, kas dekompresē un deskremblē MPEG signālus analogos videosignālos un pārraida konvertētos signālus,priekšējā paneļa ar papildtastatūru un šķidro kristālu displeju. | 85281293 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 3. piezīmi, kā arī KN kodu 8528, 852812 un 85281293 aprakstu. Televīzijas signālu uztveršanu uzskata par izstrādājuma galveno funkciju | 5.Apvienots uztvērējs/dekodētājs (adresējams pārveidotājs), kas var uztvert un dekodēt skremblētus signālus no kabeļu tīkla un pārveidot tos radio frekvenču (RF) signālos.Tajā ietilpst skaņotājs, filtri, modulatori, audio/video procesori, mikroprocesori ar atmiņu, FM uztvērēji, atpakaļvirziena raidītājs un viedkaršu lasītājs. Tajā ietilpst arī papildtastatūra un tālvadības pults kā kanālu izvēles līdzeklis.Tai ir arī vadības un saziņas funkcijas, t.i., rēķinu samaksas datu lejupielāde, darījumu pirkšana, aptaujas utt. Iekārta deskremblēs tikai kodētus signālus, kas paredzēti konkrētam abonentam. | 85281293 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI. nodaļas 3. piezīmi, kā arī KN kodu 8528, 852812 un 85281293 aprakstu. Televīzijas signālu uztveršanu uzskata par izstrādājuma galveno funkciju | --------------------------------------------------